*Projekts*

**LATVIJAS REPUBLIKAS MINISTRU KABINETS**

2020. gada Noteikumi Nr.

Rīgā (prot. Nr. )

**Konsulārā reģistra noteikumi**

Izdoti saskaņā ar Konsulārās palīdzības un

konsulāro pakalpojumu likuma 14. pantu

1. Noteikumi nosaka Konsulārajā reģistrā (turpmāk - reģistrs) iekļaujamo ziņu apjomu un to iekļaušanas kārtību, kā arī kārtību, kādā Ārlietu ministrija izmanto reģistrā esošo informāciju konsulārās palīdzības sniegšanai.
2. Noteikumos lietoti šādi termini:
3. reģistrs – kopējās Ārlietu ministrijas informācijas sistēmas informācijas resurss, kurā personas ievada datus par saviem ceļojumiem, izmantojot valsts pārvaldes pakalpojumu portālu www.latvija.lv;
4. persona – Latvijas pilsoņi, nepilsoņi, personas, kuras Latvijā atzītas par bezvalstniekiem un personas, kurām piešķirts bēgļa vai alternatīvais statuss Latvijā;
5. bērns – personas aizgādībā vai aizbildnībā esošs nepilngadīgs bērns;
6. ceļojums – plānota vai notiekoša īstermiņa uzturēšanās ārvalstīs uz laiku, kas nepārsniedz trīs mēnešus.
7. Personas ziņas reģistrā sniedz brīvprātīgi, izmantojot e-pakalpojumu vienoto valsts pārvaldes pakalpojumu portālu [www.latvija.lv](http://www.latvija.lv), kurā personas identificējas, izmantojot normatīvajiem aktiem atbilstošus elektroniskās identifikācijas līdzekļus.
8. Reģistrā iekļaujamas ziņas par konkrētās personas vai bērna ceļojumu. Ievadot ziņas reģistrā, persona norāda, vai ziņas tiek ievadītas par personu, bērnu vai personu kopā ar bērnu.
9. Veicot reģistrāciju, persona apliecina, ka sniedz atļauju šo noteikumu 6.-8. punktā norādīto savu vai bērna personas datu apstrādei konsulārās palīdzības sniegšanas nolūkos.
10. Reģistrā automātiski ielasāmie personas dati par personu vai tās bērnu no Fizisko personu reģistra ir:
11. vārds, uzvārds;
12. personas kods;
13. dzimšanas datums;
14. tiesiskais statuss Latvijā;
15. personu apliecinoša dokumenta dati;
16. pastāvīgās dzīvesvietas adrese;
17. papildus adrese.
18. Papildus 6. punktā norādītajiem datiem, persona var norādīt arī savas vai bērna faktiskās dzīvesvietas adresi, ja tā nesakrīt ar Fizisko personu reģistrā norādītajiem datiem.
19. Persona norāda šādas obligātas ziņas par savu, bērna vai savu un bērna plānoto vai notiekošo ceļojumu:
20. uzturēšanās valsts vai valstis;
21. uzturēšanās adreses vai reģions;
22. uzturēšanās laiks;
23. kontaktpersonas, kuras informēt konsulārās palīdzības saņemšanas gadījumā;
24. kontaktinformācija - tālruņa numurs (vai numuri) un e-pasta adrese.
25. Papildus persona var norādīt datus par ceļojuma apdrošināšanu, ja persona tādu ir iegādājusies.
26. Ceļojuma laikā persona var veikt izmaiņas šo noteikumu 8. un 9. punktā norādītajos datos, tos aktualizējot atbilstoši ceļojuma plāniem vai esošajai situācijai.
27. Saņemot informāciju par iespējamu ārkārtas situāciju ārvalstī, kurā šo noteikumu 2.2. punktā minētajām personām varētu būt nepieciešama konsulārā palīdzība, kā arī, sniedzot konsulāro palīdzību konkrētai personai, kura atrodas ārkārtas situācijā ārvalstī, konsulārā amatpersona:
28. pārbauda reģistrā iekļautās ziņas par personām un reģistrētajiem ceļojumiem;
29. nepieciešamības gadījumā sazinās ar personu vai tās norādīto kontaktpersonu ar mērķi noskaidrot konsulārās palīdzības nepieciešamību un sniedzamās konsulārās palīdzības apjomu;
30. veic nepieciešamās darbības konsulārās palīdzības sniegšanai, izmantojot reģistrā iekļautās ziņas atbilstoši šo noteikumu 1. punktā iekļautajam mērķim.
31. Trīs mēnešus pēc ceļojuma noslēgšanās reģistrā iekļautie personas dati tiek automātiski dzēsti. Anonimizēti dati tiek saglabāti statistikas veidošanas nolūkos.
32. Noteikumi stājas spēkā 2022. gada 1. janvārī.

8

Parādīt iespējas

Slēpt iespējas

* **Drukāt punktu**
* **Saglabāt kā PDF**
* **Pievienot piezīmi**
* **Atsauce uz punktu**

Ministru prezidents A.K. Kariņš

Ārlietu ministrs E. Rinkēvičs

Iesniedzējs:

Ārlietu ministrijas valsts sekretāra p.i. A.Lots

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU